Sur l’air de la « ballade irlandaise »
Paroles en rouchi de Joëlle Jonas
Ichi, dins no Cherque du Molin,
In a trouvé qu’ch’étot fin bin,
D’définde el’lingue ed’nos taïons,
Mais achteure, i faut vir pus lon.

L’rouchi, l’picard, ch’est magnifique,
Mais pourtant, ch’est point lingue magique.
Pou nous l’apprinde à nos infants,
I nous faut raviser pa d’vant.

I faut, bin sûr, s’ramintuver,
Ed’nos mineurs, el’lourd passé,
Mais si l’plante, alle a des rachènes,
Ch’est pou un jour, donner des graines.

Les machines, les robots, ch’est bin,
Mais i connotent qu’zéro et un.
In dot rester maîte ed’no vie,
Point oblier qu’in est d’ichi.

Comme dins l’canchon, j’voudros, l’z’amis,
Qu’paler corse, bre-ton o  rouchi,
Ch’est pas au passé, s’inchaîner,
Ch’est grimper à l’ape de l’Liberté !
